CELEX: 62013TN0083
Language: da
Date: 2013-02-11 00:00:00
Title: Sag T-83/13 P: Appel iværksat den 11. februar 2013 af BS til prøvelse af Personalerettens dom af 12. februar 2012 i sag F-90/11, BS mod Kommissionen

6.4.2013   
            
            
               DA
            
            
               Den Europæiske Unions Tidende
            
            
               C 101/29
            
         Appel iværksat den 11. februar 2013 af BS til prøvelse af Personalerettens dom af 12. februar 2012 i sag F-90/11, BS mod Kommissionen
   (Sag T-83/13 P)
   2013/C 101/58
   Processprog: italiensk
   
      Parter
   
   
      Appellant: BS (Messina, Italien) (ved advokat C. Pollicino)
   
      Den anden part i appelsagen: Europa-Kommissionen
   
      Appellantens påstande
   
   
               —
            
            
               Det fastslås, at den foreliggende appelsag kan antages til realitetsbehandling og er begrundet.
            
         
               —
            
            
               Den appellerede dom ophæves.
            
         
               —
            
            
               Det fastslås, at »den fælles ordning vedrørende risikodækning for ulykker og erhvervssygdomme for tjenestemænd i De Europæiske Fællesskaber« dækker »hele huden« og ikke kun »dybe forbrændinger og patologiske ardannelser i huden«.
            
         
               —
            
            
               Det bestemmes, at der skal sammensættes et nyt lægeudvalg, der har til opgave at foretage en fornyet gennemgang af sagsøgerens tilfælde.
            
         
               —
            
            
               Europa-Kommissionen tilpligtes at betale sagens omkostninger.
            
         
      Anbringender og væsentligste argumenter
   
   Denne appel er iværksat til prøvelse af den dom, hvorved Kommissionen blev frifundet i et direkte søgsmål, der var anlagt i det væsentlige med påstand om annullation af den afgørelse, hvorved ansættelsesmyndigheden afsluttede proceduren efter artikel 73 i vedtægten for tjenestemænd i Den Europæiske Union, idet den erklærede, at der ikke forelå en krænkelse af sagsøgerens fysiske og psykiske integritet som følge af det overfald, som sagsøgeren var udsat for.
   Til støtte for appellen har appellanten fremsat to anbringender.
   
               1)
            
            
               Første anbringende vedrørende tilsidesættelse af dækningsordningens artikel 22, stk. 3.
               I denne forbindelse gøres det gældende, at lægeudvalget i strid med denne bestemmelse ikke traf afgørelse efter kollegialitetsprincippet, og at det desuden ikke erklærede sig inkompetent, da det stod over for en juridisk tvist.
            
         
               2)
            
            
               Andet anbringende vedrørende en tilsidesættelse af artikel 73 i den europæiske invaliditetstabel til brug for vurdering af psykiske og fysiske skader til lægelige formål.
               
                           —
                        
                        
                           Efter appellantens opfattelse frifandt Personaleretten Kommissionen i den appellerede dom uden at foretage den ønskede og præcise vurdering af spørgsmålet om, hvorvidt den fælles ordning vedrørende risikodækning for ulykker og erhvervssygdomme for tjenestemænd i De Europæiske Fællesskaber dækker hele huden og ikke kun dybe forbrændinger og patologiske ardannelser i huden.